nickbes/lawsofisrael huggingface dataset:
חוק להסדרת אירוע הילולת רבי שמעון בר יוחאי בהר מירון (הוראת שעה), התשפ"ו–2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2026-03-31T00:00:00
פרסום: ספר החוקים, 31/03/2026, מס' חוברת 3517, עמ' 472
שמות קודמים:
Name: הצעת חוק להסדרת אירוע הילולת רבי שמעון בר יוחאי בהר מירון (הוראת שעה), התשפ"ו–2026
Value: בקריאה הראשונה
תקציר:
במסגרת החוק נקבעו הסדרים לארגון ולביצוע של אירוע הילולת רבי שמעון בר יוחאי בהר מירון, שיתקיים כהוראת שעה בשנת התשפ"ו-2026. זמן ההילולה נקבע החל מיום י"ז באייר התשפ"ו (4 במאי 2026) בשעה 06:00 ועד ליום י"ט באייר התשפ"ו (6 במאי 2026) בשעה 08:00. במסגרת זאת, נקבע כי ייערך אירוע הדלקה מרכזי אחד בלבד במתחם קבר רבי שמעון בר יוחאי, שיכלול שני מתקני הדלקה. קיום אירועים נוספים יתאפשר במתחמים מוכרים או מחוץ להם, בכפוף לאישור השר הממונה ולאישורי בטיחות מטעם המשטרה, הרשות הארצית לכבאות והצלה וגורמי תברואה. השר הוסמך לפטור מביצוע התאמות נגישות מסוימות במקרים שבהם ההתאמות יפגעו מהותית בבטיחות או ימנעו אישור מהנדס, ורק לאחר שבחן חלופות להתאמת נגישות. עבודות להכשרת קרקע והקמת תשתיות ומבנים זמניים במתחם הוחרגו מתחולת חוק התכנון והבנייה, בכפוף לאישורי בטיחות ויציבות ממהנדסים, ובתנאי שהקרקע תושב לקדמותה עד ליום ח' בסיוון התשפ"ו (24 במאי 2026). נקבעה הגבלה על כניסה ושהייה במתחם מירון בזמן ההילולה, כך שכל כניסה ושהייה יחייבו החזקה של היתר רשמי אשר יכלול את מספר תעודת הזהות של השוהה, המתחם המדויק אליו הוא רשאי להיכנס ומשך תוקפו. המספר המרבי של השוהים בכל מתחם ייקבע בצו על ידי השר. מרבית היתרי הכניסה והשהייה יינתנו לציבור הרחב בשיטת "כל הקודם זוכה", באמצעות רכישת כרטיסי נסיעה ייעודיים לתחבורה ציבורית, כאשר הגעה אל מתחם מירון תתאפשר אך ורק באמצעות תחבורה זו, למעט חריגים המוגדרים בחוק. השר הוסמך להקצות עד 20 אחוזים מההיתרים שלא באמצעות כרטיסי נסיעה אלו, עבור קהילות שלהן קשר ייחודי ארוך שנים להילולה, קרובי נספים מאסון מירון בשנת התשפ"א, וכן לאנשים בעלי תג נכה אשר יוכלו להגיע ברכבם יחד עם עד שני מלווים. מאיסור הכניסה הכללי הוחרגו גורמים הנדרשים להגיע למקום לשם עבודתם או מילוי תפקידם, ומי שנדרש לסייע לאדם במצוקה, אדם עם מוגבלות או קטין. תושבי מירון פטורים מאיסור הכניסה הכללי, אך נדרשים להיתר ייעודי לכניסה למתחם הקבר, בעוד תושבי היישובים הסמוכים למירון יידרשו להיתר ספציפי לכניסה למתחם מירון. סמכות חלוקת ההיתרים לתושבי האזור יכולה להיות מואצלת על ידי השר לידי ראש המועצה האזורית מרום הגליל. בשעת התקפה או בעת מצב מיוחד בעורף, הוסמך ראש הג"א לקבוע הוראות בנוגע לסגירת שטחים במתחם או לקבוע כי האירוע לא יתקיים כלל. במקרה כזה יבוטלו ההיתרים הרגילים ויופעל מתווה היתרי שהייה מיוחדים לשם השתתפות באירועים, קיום תפילה, ולעיתונאים ונציגי משפחות הנספים. המתווה יופעל תוך שמירה על ייצוג שוויוני לקהילות השונות וייצוג הולם לנשים, ועיקריו יוגשו לוועדה לביטחון לאומי 8 ימים לפני ההילולה. נקבע כי אדם שהורשע בעבירה מסוג פשע, עבירת מין או עבירת אלימות במשפחה, או שהוגש נגדו כתב אישום טרם פסק דין סופי, מנוע מלמלא תפקיד מרכזי בהילולה, אלא אם חלפו עשר שנים ממועד הרשעתו או מסיום ריצוי עונש המאסר. הממונה על ההילולה יהיה אחראי ליידוע הציבור, ניהול הסדרי התנועה וספירת הקהל, וידווח למשטרה על חריגות מהמספר המרבי של השוהים. לשוטרים ניתנו סמכויות להורות על הפסקת הדלקות, מניעת כניסה והוצאת אנשים ורכבים מהמתחמים אף תוך שימוש בכוח סביר. העונש על שהייה במתחם בניגוד להגבלות ללא היתר תקף או על ארגון אירוע הדלקה או אירוע נוסף ללא אישור הינו קנס.
חוק שירות לאומי-אזרחי (תיקון מס' 9), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2026-03-31T00:00:00
פרסום: ספר החוקים, 31/03/2026, מס' חוברת 3516, עמ' 470
שמות קודמים:
Name: הצעת חוק שירות לאומי-אזרחי (תיקון מס' 9), התשפ"ו-2026
Value: בקריאה הראשונה
תקציר:
חוק שירות לאומי-אזרחי, התשע"ד–2014, הינו הוראת שעה המסדירה את שירותם של בוגרי ישיבות ומוסדות חינוך חרדיים שמלאו להם 21 שנים, המשרתים בשירות לאומי־אזרחי כתחליף לשירותם בצבא הגנה לישראל. השירות מתבצע בשני מסלולים עיקריים: שירות אזרחי-חברתי בתחומי הבריאות, הרווחה, החינוך, ביטחון הפנים והגנת העורף; ושירות אזרחי-ביטחוני בגופים דוגמת משטרת ישראל, שירות בתי הסוהר והרשות הארצית לכבאות והצלה. החוק כולל הוראות מפורטות לעניין ביצוע השירות, תקופתו, תנאיו וחובות הגופים המפעילים, ומסמיך את הרשות לשירות לאומי-אזרחי על ניהול המערך והפיקוח עליו. כדי להמשיך ולאפשר למי ששירותו הצבאי נדחה להשתלב בשירות לאומי-אזרחי, הוארך תוקפו של החוק מעת לעת. כעת, במסגרת תיקון מספר 9 לחוק, נקבע כי תוקף הוראת השעה יוארך פעם נוספת, כך שהחוק יעמוד בתוקפו עד ליום י"ח באלול התשפ"ו (31 באוגוסט 2026).
חוק התוכנית לסיוע כלכלי (הוראת שעה) (תעסוקה), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2026-03-31T00:00:00
פרסום: ספר החוקים, 31/03/2026, מס' חוברת 3513, עמ' 458
שמות קודמים:
Name: הצעת חוק התוכנית לסיוע כלכלי (הוראת שעה) (תעסוקה), התשפ"ו-2026
Value: בקריאה הראשונה
תקציר:
חוק זה קובע את ההסדר לתשלום ביטוח אבטלה לעובדים שפוטרו או הוצאו לחופשה ללא תשלום (חל"ת) במהלך מבצע שאגת הארי. על פי החוק זכאות לתשלום דמי אבטלה תעמוד למי  שיצא לתקופת חל"ת רצופה של 10 ימים בלבד. בנוסף, במסגרת החוק קוצרה תקופת האכשרה הנדרשת לצורך הזכאות ל-6 חודשים, בוטלו ימי המתנה, ונקבעו הקלות מיוחדות של שלושה חודשי אכשרה בלבד לאוכלוסיות כגון אנשים עם מוגבלות, מפונים, ובני זוג של משרתי מילואים או פצועי מלחמה, תוך מתן זכאות מחודשת גם למי שמיצו את תקופת האבטלה המרבית בעבר תחת הסדרים קודמים במלחמה. במקביל, ניתנה זכאות דומה למענק מיוחד לבני 67 ומעלה מכיוון שאינם זכאים לדמי אבטלה בשל גילם, וכן נקבעו תיקונים בחוק עבודת נשים המבטיחים זכאות לדמי לידה למבוטחות שקיבלו דמי אבטלה בתקופה זו והגנות מפני פיטורים, ובכלל זה נקבע כי תקופת חופשה ללא תשלום לפי ההסדר הנוכחי לא תובא במניין התקופה המוגנת מפני פיטורים לאחר חופשת לידה, וכי היעדרות מעבודה מכוח הוראות חירום לא תיחשב כפגיעה בהיקף המשרה או בהכנסה. עוד נקבע כי לשרי האוצר והעבודה תהיה סמכות להחיל את ההסדר שבחוק זה בצו במידה ויוכרז מצב מיוחד בעורף פעמים נוספות עד לסוף שנת 2027. לבסוף נקבע כי אוצר המדינה ישפה את המוסד לביטוח לאומי בגין העלויות לפי חוק זה.
חוק כליאתם של לוחמים בלתי חוקיים (תיקון מס' 4 והוראת שעה - חרבות ברזל) (תיקון מס' 7), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2026-04-01T00:00:00
פרסום: ספר החוקים, 26/03/2026, מס' חוברת 3505, עמ' 336
שמות קודמים:
Name: הצעת חוק כליאתם של לוחמים בלתי חוקיים (תיקון מס' 4 והוראת שעה - חרבות ברזל) (תיקון מס' 7), התשפ"ו-2026
Value: בקריאה הראשונה
תקציר:
חוק כליאתם של לוחמים בלתי חוקיים, התשס"ב–2002, מסדיר את כליאתם של מי שנטלו חלק בפעולות איבה נגד מדינת ישראל או נמנו עם כוחות המבצעים פעולות איבה, ואינם מוגדרים כשבויי מלחמה. החוק קובע הליך מוסדר להוצאת צווי כליאה ומנגנוני בקרה וביקורת שיפוטית, וכולל הסדר מיוחד למקרים שבהם הממשלה הכריזה על מלחמה או על פעולות צבאיות משמעותיות. בשל היקף העצורים הרב במלחמת חרבות ברזל, נקבעה הוראת שעה שהאריכה את התקופות המנויות בחוק והתאימה את הדרגים המאשרים. כעת, במסגרת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון מס' 7), התשפ"ו-2026, הוארך תוקפה של הוראת השעה בשלושה חודשים נוספים. נקבע כי נוכח הצרכים המבצעיים, ההסדרים המיוחדים לתקופת הלחימה יעמדו בתוקפם עד ליום ט"ו בתמוז התשפ"ו (30 ביוני 2026). כמו כן, על מנת לשמור על רצף חקיקתי, נקבע כי התיקון ייכנס לתוקפו ביום י"ד בניסן התשפ"ו (1 באפריל 2026).
חוק זכויות הסטודנט (תיקון מס' 10), התשפ"ו–2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החינוך התרבות והספורט
תחילה: 2026-03-26T00:00:00
פרסום: ספר החוקים, 26/03/2026, מס' חוברת 3508, עמ' 344
שמות קודמים:
Name: הצעת חוק זכויות הסטודנט (תיקון מס' 11), התשפ"ו–2026
Value: בקריאה השנייה והשלישית
Name: הצעת חוק זכויות הסטודנט (תיקון מס' 13), התשפ"ו–2026
Value: בקריאה הראשונה
תקציר:
חוק זכויות הסטודנט (תיקון מס' 11) קובע מספר הקלות והטבות באקדמיה למשרתי מילואים ובני זוגם, ללוחמים ולאוכלוסיות אחרות שנפגעו בעקבות מלחמת "חרבות ברזל" וה-7 באוקטובר: 
1. הסמכה למוסדות להשכלה גבוהה ולמוסדות אחרים הנכללים בהגדרת "מוסד" לפי חוק זכויות הסטודנט לתת הקלות בתנאי קבלה ללימודים למועמדים ששירתו בשירות מילואים בהתחשב באופי השירות, תקופתו וסמיכותו למועד הקבלה ללימודים. ההסמכה חלה לשנות הלימודים תשפ"ז ותשפ"ח, והחל משנת הלימודים התשפ"ט היא תהיה מותנית בקביעה של שר החינוך שיש הצדקה להקלות לאור היקפו ואופיו של שירות המילואים שאליו נקראו המועמדים. הקביעה תהיה בצו בהתייעצות עם המועצה להשכלה גבוהה ובאישור ועדת החינוך של הכנסת. 
2. הסמכה למוסדות האמורים ביחס לשנות הלימודים תשפ"ז ותשפ"ח - לתת הקלות גם למועמדות ולמועמדים שבן זוגם שירת בשירות מילואים לפחות 42 ימים בשנה שקדמה למועד הרישום ללימודים בהתחשב באמות המידה המפורטות לעיל. 
3. הארכת העדיפות שניתנה בשנים תשפ"ה ותשפ"ו לעניין זכאות במעונות סטודנטים למשרתי מילואים, ללוחמים ולמי שנפגעו במלחמת חרבות ברזל וה-7 באוקטובר - לשנתיים נוספות - שנות הלימודים התשפ"ז ו-התשפ"ח.
חוק הארכת תקופות ודחיית מועדים (הוראת שעה - חרבות ברזל) (אישורים רגולטוריים, עיצומים כספיים ובדיקות מיתקני גז) (תיקון), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2026-03-26T00:00:00
פרסום: ספר החוקים, 26/03/2026, מס' חוברת 3507, עמ' 340
שמות קודמים:
Name: הצעת חוק הארכת תקופות ודחיית מועדים (הוראת שעה - חרבות ברזל) (אישורים רגולטוריים, עיצומים כספיים ובדיקות מיתקני גז) (תיקון), התשפ"ו-2026
Value: בקריאה הראשונה
תקציר:
נקבע כי הסדרי ההקלה שנקבעו בעקבות המלחמה יוארכו כך שהארכת תוקפם של אישורים רגולטוריים ודחיית מועדים הקשורים לעיצומים כספיים יחולו גם על תקופה קובעת שנייה, שתחילתה ביום 28 בפברואר 2026 וסופה ביום 31 במאי 2026. כמו כן, נקבע מנגנון חדש לדחיית מועדים הקשורים למיסוי מקרקעין, ולפיו יום אחרון של תקופה מוגדרת בחוק שחל בתוך התקופה הקובעת השנייה יידחה בשלושה חודשים. שר האוצר רשאי, בצו, באישור ועדה, להאריך את התקופה הקובעת לעניין זה בתקופות נוספות, ובלבד שסך ההארכות לא יעלה על תשעה חודשים. נוסף על כך, תוקנה רשימת האישורים הרגולטוריים שהארכת התקופות לא תחול עליהם, והתווספו אליה בין היתר רישיון להפעלת מכון בקרה, תעודת הכשר, היתרי צידה והיתרים שונים הנוגעים לשמורות ולערכי טבע.
חוק הכניסה לישראל (תיקון מס' 44 - הוראת שעה), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2026-03-26T00:00:00
פרסום: ספר החוקים, 26/03/2026, מס' חוברת 3506, עמ' 338
שמות קודמים:
Name: הצעת חוק הכניסה לישראל (תיקון מס' 44- הוראת שעה), התשפ"ו-2026 
Value: לחוק שהתקבל
Name: הצעת חוק הכניסה לישראל (תיקון מס' 45 - הוראת שעה), התשפ"ו-2026 
Value: בקריאה השנייה והשלישית
Name: הצעת חוק הכניסה לישראל (הרחקת שוהה שלא כדין שהשתתף במשט לרצועת עזה) (הוראת שעה), התשפ"ו-2026 
Value: בקריאה הראשונה
תקציר:
החוק קובע, כהוראת שעה לתקופה של שנה, כי ניתן להרחיק שוהים שלא כדין שהשתתפו במשט לרצועת עזה בתוך 24 שעות ממסירת צו ההרחקה, זאת במקום פרק הזמן של שלושה ימים שנקבע בדין הקיים.
עוד קובע החוק כי הממשלה רשאית להאריך את תוקף הוראת השעה בתקופות נוספות של עד שנה בכל פעם, ובלבד שסך כל תקופות ההארכה לא יעלה על שנתיים. הארכה כאמור תיעשה בכפוף להמלצת ועדת הפנים והגנת הסביבה ולאישור הכנסת.
חוק הגנה על עובדים בשעת חירום (תיקון מס' 6 והוראת שעה), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2026-02-28T00:00:00
פרסום: ספר החוקים, 26/03/2026, מס' חוברת 3504, עמ' 332
שמות קודמים:
Name: הצעת חוק הגנה על עובדים בשעת חירום (תיקון מס' 6 והוראת שעה), התשפ"ו-2026
Value: בקריאה השנייה והשלישית
Name: הצעת חוק הגנה על עובדים בשעת חירום (הוראת שעה), התשפ"ו-2026
Value: בקריאה הראשונה
תקציר:
החוק קובע שלוש הגנות, ותחולתו רטרואקטיבית החל מיום 28.2.2026:
א.	אסור למעסיק לפטר עובד שנאלץ להיעדר או לא לבצע את עבודתו בשל פינוי מביתו עקב נזק שנגרם לביתו מהתקפה, וזאת למשך שלושה חודשים מיום הפינוי ובלבד שמסר למעסיק אישור על כך כפי שיקבע שר העבודה (לעניין מבצע שאגת הארי  - האישור הנדרש הוא מהרשות המקומית בתחומה נמצא הבית). 
ב.	בתקופת ההכרזה על מצב מיוחד בעורף שהוכרזה ביום 28.2.2026 תינתן הגנה מפני פיטורים להורים לילדים עד גיל 14 (כולל ילדי אומנה) שבן זוגם או ההורה האחר של ילדם משרת כחייל בסדיר או בקבע או בשירותי חירום מסוימים אחרים כגון שירות עבודה בשעת חירום. החוק כולל הסמכה לשר העבודה, באישור ועדה של הכנסת, להחיל הגנה זו גם בתקופה נוספת אם יוכרז בה על מצב מיוחד בעורף שמשפיע על השירות.
ג.	בתקופה שעד תום חצי שנה מסיום תוקפה של ההכרזה על מצב מיוחד בעורף שהוכרזה ביום 28.2.2026, ההגנה מפני פיטורים למי שנאלץ להיעדר מעבודה או לא לבצע בשל סגירת מוסד החינוך של ילדו תקפה גם כאשר מוסד החינוך נסגר בהוראת הרשות המקומית או המוסד עצמו.
חוק הסכמים קיבוציים (תיקון מס' 12 - הוראת שעה) (הוראות מיוחדות לעניין הרחבת הסכם קיבוצי כללי שנעשה בשל המצב המיוחד בעורף), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2026-03-24T00:00:00
פרסום: ספר החוקים, 24/03/2026, מס' חוברת 3502, עמ' 316
שמות קודמים:
Name: הצעת חוק הסכמים קיבוציים (תיקון מס' 12 - הוראת שעה) (הוראות מיוחדות לעניין הרחבת הסכם קיבוצי כללי שנעשה בשל המצב המיוחד בעורף), התשפ"ו-2026
Value: בקריאה השנייה והשלישית
Name: הצעת חוק הסכמים קיבוציים (הוראת שעה) (הוראות מיוחדות לעניין הרחבת הסכם קיבוצי כללי שנעשה בשל המצב המיוחד בעורף), התשפ"ו-2026
Value: בקריאה הראשונה
תקציר:
החוק קובע בהוראת שעה הליך מקוצר כמפורט להלן למתן צווי הרחבה להסכמים קיבוציים שנחתמו בשל המצב המיוחד בעורף שהוכרז ביום 28.2.2026. תוקף הוראת השעה עד שלושה חודשים מסיום ההכרזה על המצב המיוחד בעורף.
לפי הוראת השעה, הודעה על כוונה לתת צו הרחבה להסכם קיבוצי שנעשה בשל המצב המיוחד בעורף תפורסם ברשומות ותציין כי ההסכם נעשה בשל המצב המיוחד בעורף וכי יש דחיפות בהרחבתו, ערר לעניין הכוונה לתת צו הרחבה יוגש בתוך 4 ימים מפרסום ההודעה ושר העבודה רשאי לחתום על צו ההרחבה בחלוף  7 ימים מפרסום ההודעה. שהמועד להגשת טענת כשרות בקשר לרישום ההסכם הקיבוצי יהיה לכל המאוחר המועד להגשת ערר על מתן צו ההרחבה, ורישום ההסכם הקיבוצי יוכל להתבצע עד למועד מתן צו ההרחבה.
ההליכים המקוצרים הוחלו, בשינויים מסוימים, גם על ההסכם הקיבוצי בעניין משרתי מילואים, בני זוגם וצבירת חופשה שהודעה על כוונה לתת צו הרחבה לגביו פורסמה ביום 3.3.2026.
חוק שיפוט בתי דין דתיים (בוררות), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: משה גפני, יעקב אשר, ינון אזולאי
תחילה: 2026-03-26T00:00:00
פרסום: ספר החוקים, 26/03/2026, מס' חוברת 3503, עמ' 320
שמות קודמים:
Name: הצעת חוק שיפוט בתי דין דתיים (בוררות), התשפ"ו–2026
Value: בקריאה השנייה והשלישית
Name: הצעת חוק שיפוט בתי דין דתיים (בוררות), התשפ"ה–2025
Value: בקריאה הראשונה
Name: הצעת חוק שיפוט בתי דין דתיים (בוררות), התשפ"ג-2023
Value: בדיון המוקדם
תקציר:
נקבע כי בית דין רבני או שרעי רשאי לדון כבורר בעניינים אזרחיים בהתאם לדין הדתי החל בו, וזאת בכפוף להסכמת הצדדים בחתימה על טופס בוררות ייעודי ולכך שלבית הדין יש סמכות שיפוט אישית כלפי אחד מהם או שכל הצדדים הם תאגידים. סמכות זו אינה חלה על עניינים פליליים, מינהליים, סכסוכי משפחה, עניינים שהמדינה או רשות מקומית צד להם, עניינים מסוימים מתחום משפט העבודה, ועניינים הנוגעים להליכים משמעתיים. 
עוד נקבע כי אם הוגשה בקשה בצירוף טופס חתום רק בידי חלק מן הצדדים, מזכירות בית הדין רשאית לשלוח לצדדים שלא חתמו, הודעה על האפשרות לחתום, וכי עד לקבלת טופס חתום בידי כל הצדדים לא יתקיימו דיונים ולא תינתן החלטה מהותית, למעט החלטה טכנית שאינה נוגעת לגוף הסכסוך. כמו כן, בתחילת הדיון יברר בית הדין שהחתימה נעשתה מרצון חופשי ויבהיר לצדדים כי מדובר בהליך בוררות ולא בהליך שיפוטי. בעניין הנמצא בסמכות בית הדין לעבודה כשקיימים יחסי עבודה בין הצדדים יברר בית הדין אם היוזמה להבאת ההליך הייתה של העובד. בית הדין יהיה רשאי לסרב לדון בבוררות מטעמים שיירשמו.
במסגרת הבוררות, פסיקת בית הדין לא תפגע בזכויות מהותיות המוקנות לצדדים בחוקים שנמנו בסעיף ובכלל זה, אלו שבחוק שיווי זכויות האישה, חוק החוזים האחידים, חוק המגן על אנשים עם מוגבלות וחוקים קוגנטיים אחרים. עוד נקבע כי על ההליך יחולו דיני הבוררות בשינויים מסוימים, לרבות אפשרות לביטול פסק שניתן בניגוד להוראות חוק זה, ואכיפת פסק הבוררות כפסק דין ללא צורך באישורו על ידי בית המשפט.
חוק הביטוח הלאומי (תיקון מס' 262  – הוראת שעה), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: שמחה רוטמן, מירב בן ארי, אוהד טל
תחילה: 2026-01-01T00:00:00
פרסום: ספר החוקים, 01/03/2026, מס' חוברת 3501, עמ' 312
שמות קודמים:
Name: הצעת חוק הביטוח הלאומי (תיקון מס' 262  – הוראת שעה), התשפ"ו–2026
Value: בקריאה השנייה והשלישית
Name: הצעת חוק הביטוח הלאומי (תיקון מס' 246) (פטור מדמי ביטוח בעד הכנסה שמקורה מחוץ לישראל), התשפ"ד–2024
Value: בקריאה הראשונה
Name: הצעת חוק הביטוח הלאומי (תיקון - פטור מכפל תשלום דמי ביטוח לאומי), התשפ"ג-2022
Value: בדיון המוקדם
תקציר:
החוק קובע בהוראת שעה שתחול מיום י"ב בטבת התשפ"ו (1 בינואר 2026) ועד יום ל' בכסלו התשצ"ו (31 בדצמבר 2035), כי תושב ישראל שהוא עולה חדש ממדינה המנויה בלוח ט"ז לחוק יהיה פטור מתשלום דמי ביטוח לאומי בעד הכנסה מעבודה או ממשלח יד שהוא משלם בעדה דמי ביטוח סוציאלי במדינה שממנה עלה, וזאת למשך חמש שנים מהעלייה. בלוח ט"ז נקבע כי הפטור האמור חל על העולים מארה"ב ושר העבודה, בהסכמת שר האוצר ובהתייעצות עם שר העלייה והקליטה ובאישור ועדת העבודה והרווחה, מוסמך לקבוע כי ההסדר יחול על עולים ממדינות נוספות לאחר ששוכנע כי הדבר יסייע לעידוד עליה ולאחר שהביא בחשבון את גובה דמי הביטוח הסוציאלי באותה מדינה ואת קיומה של אמנה לביטחון סוציאלי עימה. כמו כן, השר מוסמך כאמור להאריך בצו את הוראת השעה בשתי תקופות נוספות שכל אחת מהן לא תעלה על חמש שנים.
הפטור האמור לא ישפיע על הזכאות לגמלה או לתוספת לגמלה המותנית בתשלום דמי ביטוח לאומי ולא יחול לגבי החיוב בדמי ביטוח בריאות.
חוק המידע הפלילי ותקנת השבים (תיקון מס' 10), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: ניסים ואטורי
תחילה: 2026-08-24T00:00:00
פרסום: ספר החוקים, 24/02/2026, מס' חוברת 3499, עמ' 288
שמות קודמים:
Name: הצעת חוק המידע הפלילי ותקנת השבים (תיקון מס' 10), התשפ"–2026
Value: בקריאה השנייה והשלישית
Name: הצעת חוק המידע הפלילי ותקנת השבים (תיקון מס' 8) (רישום פלילי של עבירות טרור), התשפ"ה–2025
Value: בקריאה הראשונה
Name: הצעת חוק המידע הפלילי ותקנת השבים (תיקון - רישום פלילי של עבירות טרור), התשפ"ג-2023
Value: בדיון המוקדם
תקציר:
נקבע כי מעסיק רשאי לבקש מהמשטרה הודעה המציינת אם יש או אין למועמד בגיר לעבודה רישום פלילי בגין עבירת טרור חמורה, הסתה לטרור או הזדהות עם ארגון טרור. בקשה לקבלת ההודעה מותנית בהסכמת המועמד בכתב, וההודעה תינתן רק על עבירות שבוצעו בהיותו בגיר וטרם התיישנו, ללא פירוט העבירות עצמן. ככל שקיים רישום פלילי, המעסיק מחויב לאפשר למועמד להציג מידע על מהות העבירה, נסיבותיו האישיות ושיקומו בטרם יקבל החלטה על העסקתו.
עוד נקבע כי על המעסיק תחול חובת סודיות לגבי המידע, ונאסר עליו לצלמו, להעתיקו, למסור אותו לאחר או להשתמש בו לכל מטרה אחרת שאינה בחינת העסקתו של המועמד. במקביל, המשטרה תשמור למשך שבע שנים תיעוד של פרטי המעסיקים והמועמדים שלגביהם התבקש המידע. לשם יישום החוק, הוסמכו שרי המשפטים והביטחון הלאומי להתקין תקנות שיאפשרו בין היתר למעסיק לבקש ולקבל את ההודעה במערכת ממשלתית מקוונת.
חוק תאגידי מים וביוב (תיקון מס' 19), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2026-02-10T00:00:00
פרסום: ספר החוקים, 10/02/2026, מס' חוברת 3498, עמ' 286
שמות קודמים:
Name: הצעת חוק תאגידי מים וביוב (תיקון מס' 19), התשפ"ו- 2026
Value: בקריאה השנייה והשלישית
Name: הצעת חוק תאגידי מים וביוב (תיקון מס' 19), התשפ"ו- 2025
Value: בקריאה הראשונה
תקציר:
התיקון דוחה ל-1.1.2027 את המועד הקובע, שהוא המועד המחייב להקמה של תאגידי מים וביוב אזוריים שיספקו שירותי מים וביוב למספר רשויות מקומיות. החל במועד הקובע, תאגיד מים וביוב ורשות מקומית לא יספקו שירותי מים וביוב לצרכנים, אלא באמצעות תאגיד אזורי, ובלבד שלא ניתן פטור מהחובה להקים תאגיד אזורי בהתאם לתנאים הקבועים בחוק. כמו כן, ובהתאמה לדחיית המועד הקובע, התיקון דוחה את לוחות הזמנים שבהם על רשות מקומית או תאגיד כאמור, לפי העניין, לבצע כל אחד משלבי ההקמה של תאגיד אזורי, כך שיחולו החל מיום 1.9.2026.
חוק המועצה לענף הלול (ייצור ושיווק) (תיקון מס' 18 והוראת שעה) (תיקון), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: ששון ששי גואטה
תחילה: 2026-02-08T00:00:00
פרסום: ספר החוקים, 08/02/2026, מס' חוברת 3497, עמ' 284
שמות קודמים:
Name: הצעת חוק המועצה לענף הלול (ייצור ושיווק) (תיקון מס' 18 והוראת שעה) (תיקון), התשפ"ו–2026
Value: לחוק שהתקבל
Name: הצעת חוק המועצה לענף הלול (ייצור ושיווק) (תיקון מס' 18 והוראת שעה) (תיקון), התשפ"ה–2025
Value: בקריאה השנייה והשלישית
Name: הצעת חוק המועצה לענף הלול (ייצור ושיווק) (תיקון מס' 18 והוראת שעה) (תיקון) (דחיית ביטול התכנון בענף ההטלה), התשפ"ה–2025
Value: בקריאה הראשונה
Name: הצעת חוק המועצה לענף הלול (ייצור ושיווק) (תיקון מס' 18 והוראת שעה) (תיקון - דחיית ביטול התכנון בענף ההטלה), התשפ"ה-2025
Value: בדיון המוקדם
תקציר:
התיקון לחוק קובע שביטול משטר התכנון בענף ההטלה (ענף ייצור ביצי מאכל), יידחה וייכנס לתוקף ב–1.1.2042, במקום ב–29.6.2032. לאחר שיבוטל משטר התכנון, לא תיקבע עוד מכסה ארצית לייצור ביצי מאכל בכל שנה וכן לא תיקבע מכסה אישית לכל מגדל. כמו כן, מוצע לבטל את סמכותו של שר החקלאות וביטחון המזון לדחות את מועד התחילה בתקופות מצטברות שלא יעלו על 3 שנים, הקבועה כיום בחוק.
ביטול משטר התכנון בענף ההטלה נקבע במסגרת תיקון מס' 18 לחוק המועצה לענף הלול, שנחקק בשנת 2022. לפי תיקון מס' 18, ביום 29.6.2032 אמור היה להתבטל משטר התכנון, ושר החקלאות וביטחון המזון הוסמך כאמור לדחות את ביטולו בתקופות מצטברות שלא יעלו בסך הכל על 3 שנים. כמו כן, בתיקון מס' 18 לחוק נקבע שהחל ב-1.1.2023 ועד לכניסתו לתוקף של ביטול משטר התכנון, יחולו הוראות מעבר להסדרת התכנון בענף. בהתאם לכך, בתקופת המעבר, המכסה הארצית לגידול ביצי מאכל לשיווק היא 2.5 מיליארד ביצים, ושר החקלאות ופיתוח הכפר רשאי להגדילה בצו אם נוצרו תנאים המצדיקים זאת, בשיעור של עד 6% בשנה, או בשיעור של יותר מ-6% באישור ועדת הכלכלה. בנוסף, המגדלים שנקבעו להם מכסות אישיות ערב פרסום התיקון רשאים להמשיך ולגדל את מכסותיהם לאורך כל תקופת המעבר, ויהיו זכאים לפיצוי מהמדינה אם המשיכו לייצר את מכסותיהם עד תום תקופת המעבר. על כן, לאור דחיית מועד ביטול משטר התכנון, הוראות המעבר האמורות ימשיכו לחול עד 31.12.2041.
חוק איסור אלימות בספורט (תיקון מס' 4), התשפ"ו–2026
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה לביטחון לאומי
יוזמים: יוליה מלינובסקי, אביגדור ליברמן, עודד פורר, יבגני סובה, שרון ניר, חמד עמאר
תחילה: 2026-02-08T00:00:00
פרסום: ספר החוקים, 08/02/2026, מס' חוברת 3496, עמ' 282
שמות קודמים:
Name: הצעת חוק איסור אלימות בספורט (תיקון מס' 4), התשפ"ו–2026
Value: בקריאה השנייה והשלישית
Name: הצעת חוק איסור אלימות בספורט (תיקון מס' 4) (איסור יידוי אמצעי פירוטכני באירוע ספורט), התשפ"ו–2025
Value: בקריאה הראשונה
Name: הצעת חוק איסור אלימות בספורט (תיקון - החמרת ענישה על יידוי אמצעי פירוטכני באירוע ספורט), התשפ"ה- 2025
Value: בדיון המוקדם
תקציר:
במסגרת חוק זה נקבעה עבירה פלילית חדשה וייעודית האוסרת על יידוי אמצעים פירוטכניים באירועי ספורט. החוק מגדיר "אמצעי פירוטכני" ככזה הכולל מכלול אמצעים כימיים שהפעלתם גורמת לקולות נפץ, עשן או אור, ובכלל זה חזיזים. על פי החוק, חל איסור מוחלט ליידות אמצעים אלו בזמן קיומו של אירוע ספורט או בסמוך אליו, בין אם היידוי מתבצע בתוך המקום שבו מתקיים האירוע ובין אם הוא מכוון לעבר מקום כזה מבחוץ. נקבע כי אדם שיורשע ביידוי אמצעי פירוטכני באירוע ספורט או לעברו צפוי לעונש של שלוש שנות מאסר, זאת בשונה מהעונש שהיה קבוע עד כה בחוק בגין עבירה כללית של יידוי חפץ שהסתכם בקנס כספי בלבד.
חוק לתיקון פקודת התעבורה (מס' 136), התשפ"ה–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: נעמה לזימי, אברהם בצלאל, ואליד אלהואשלה, יונתן מישרקי, יוסף טייב, ניסים ואטורי
תחילה: 2025-12-02T00:00:00
פרסום: ספר החוקים, 02/12/2024, מס' חוברת 3326, עמ' 104
שמות קודמים:
Name: הצעת חוק לתיקון פקודת התעבורה (מס' 136), התשפ"ה–2024
Value: בקריאה השנייה והשלישית
Name: הצעת חוק לתיקון פקודת התעבורה (מס' 134) (תשלום דמי חניה), התשפ"ד–2024
Value: בקריאה הראשונה
Name: הצעת חוק לתיקון פקודת התעבורה (תשלום דמי חניה), התשפ"ג-2022
Value: בדיון המוקדם
תקציר:
חוק זה קובע שמפעיל חניון יגבה דמי חנייה בחניון לפי זמן החנייה המחושב לפי מספר הדקות שחנה הרכב החל מהשעה הראשונה. בכך, החוק משנה את ההסדר שהיה קבוע בפקודה, לפיו בשעת החנייה הראשונה נגבו דמי חנייה על כל השעה, ללא תלות במשך הזמן שהרכב חנה בחניון, והחל משעת החנייה השנייה דמי החנייה נגבו לפי זמן החנייה, המחושב לפי כמות פרקי זמן של 15 דקות שהרכב חנה בחניון.
בנוסף, החוק מסמיך את שר הפנים, בהסכמת שר התחבורה והבטיחות בדרכים ובאישור ועדת הכלכלה של הכנסת, לקבוע כי ההוראה האמורה לא תחול לגבי חניונים שגובים דמי חנייה הנמוכים מסכום שיקבע בתקנות.
חוק הנוטריונים (תיקון מס' 12), התשפ"ו-2026
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2026-02-03T00:00:00
פרסום: ספר החוקים, 03/02/2026, מס' חוברת 3495, עמ' 280
שמות קודמים:
Name: הצעת חוק הנוטריונים (תיקון מס' 12), התשפ"ו-2026
Value: לחוק שהתקבל
Name: הצעת חוק הנוטריונים (תיקון מס' 12), התשפ"ה-2025
Value: בקריאה השנייה והשלישית
Name: הצעת חוק הנוטריונים (תיקון מס' 12) (ביטול דרישת יפוי כוח נוטריוני לתאגיד בנקאי בעסקת משכנתה), התשפ"ה-2025
Value: בקריאה הראשונה
תקציר:
נקבע כי ייפוי כוח שניתן לתאגיד בנקאי לביצוע עסקת משכנתה יהיה תקף גם אם לא נערך על ידי נוטריון וגם אם החתימות שעליו לא אומתו על ידו. ייפוי הכוח האמור יהיה תקף לכלל הפעולות הכרוכות ברישום עסקת המשכנתה, ובכלל זה ביטולה, העברתה או עריכת שינוי בתנאיה.